สวัสดีค่ะ เดือนก่อนประจำเดือนมาผิดปกติค่ะ 3-4 วันมาครั้ง ครั้งละไม่มากเท่าไหร่เต็ม 2-3 ผืนต่อวัน เป็นอยู่ประมาณ 4-5 ครั้ง นับตั้งแต่เดือนตุลาคม มา2ครั้ง ไปหาโรงพยาบาลก็ไม่พบสาเหตุเกล็ดเลือดปกติ แต่ไม่ได้พบสูตินารีเวช เดือนก่อนประจำเดือนหายไปตั้งแต่วันที่ไม่เกิน 18 พฤศจิกายนเพราะจ่ายยาหยุดประจำเดือน หนูทานไป2ครั้ง ครั้งละ1เม็ด จนวันนี้ยังไม่มาเลยค่ะ ตอนแรกก็กังวลว่าจะท้องเพราะไม่ได้ป้องกัน แต่เมื่อ2อาทิตย์ก่อนซื้อที่ตรวจมาแล้วก็ไม่ได้ขึ้น2ขีดค่ะ แบบนี้จะเป็นอะไรไปมั้ยคะ
สวัสดีค่ะ การขาดประจำเดือน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นประจำเดือนมากระปริดกระปรอย สามารถเกิดได้จากหลายสาเหตุได้แก่ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่ เล่ามาว่าได้ทดสอบการตั้งครรภ์แล้วพบว่าไม่ได้ตั้งครรภ์ รวมถึงไปพบแพทย์แล้วว่าไม่พบว่ามีความผิดปกติอื่นๆ ที่ชัดเจน อาจเป็นไปได้ว่าประจำเดือนที่มาไม่สม่ำเสมอ อาจเป็นฮอร์โมนเพศที่ไม่สมดุลในช่วงวัยรุ่น หรืออาจเกิดจากภาวะเครียดได้ค่ะ ซึ่งสามารถรอดูอาการก่อนได้ค่ะ หากมีความผิดปกติอื่นๆ แนะนำไปพบแพทย์เพื่อตรวจหาสาเหตุเพิ่มเติมนะคะ